A. J. Cook (glumica)

[mini|desno|250px|A. J. Cook u martu [2010.]]
**Andrea Joy Cook** ili **A. J. Cook** kanadska je glumica. Rođena je 22. 7. 1978. u mjestu Oshawa, Ontario. Najpoznatija je po ulozi specijalne agentice FBI-a Jennifer "JJ" Jareau u *CBS*-ovoj kriminalističkoj seriji *Zločinački umovi*. Pojavila se i u nekoliko holivudskih filmova, uključujući *The Virgin Suicides*, *Out Cold* i *Posljednje odredište 2* (*Final Destination 2*).

## Rane godine 
Iako je rođena u Oshawi, većinu života provela je u Whitbyju. Njen otac Mike je nastavnik, a njena majka Sandra radi za jednog psihijatra. Ima 2 brata (Nathan i Paul) i sestru Angelu. Članica je Crkve Isusa Krista svetaca posljednjih dana. Počela se baviti plesom već od 4. godine, pa je uzimala časove iz *jazza*, stepa i baleta. Išla je po plesnim takmičenjima sve do 17. godine, kad je odlučila da želi pokušati s glumom.

## Karijera 
Njen prvi glumački posao bio je u reklami za ''McDonald's* 1997. godine. Nakon toga je dobila ulogu u horor-seriji za mlade *Goosebumps*, te u 2 TV-filma: *In His Father's Shoes* i *Elvis upoznaje Nixona*. Karijeru na igranom filmu počela je ulogom jedne od 5 sestara-samoubica u filmu *The Virgins Suicide* iz 1999. Iste godine uzela je ulogu u seriji *Higher Ground*, u kojoj je glumila Shelby Merrick, razdražljivu tinejdžerku koja se morala nositi sa zlostavljanjem i slomljenim srcem u udaljenoj školi za djecu s posebnim potrebama. Serija je trajala jednu sezonu, završivši romansom između Shelby i Scotta, koga je glumio Hayden Christensen.

Nakon te serije Cook se pojavila u TV-filmu *The Spiral Staircase* (zajedno s Kandyse McClure, kolegicom iz serije), a zatim je dobila glavne uloge u nekoliko filmova, uključujući *Out Cold* (kao potencijalna ljubav Jasona Londona), *Ripper*, *I'm Reed Fish* i *Final Destination 2*.

Posljednja joj je uloga bila u *Zločinačkim umovima*. 14. 6. 2010. objavljeno je da njen ugovor neće biti obnovljen za 6. sezonu *Umova*, ali se pojavila u 2 epizode kako bi se zaokružila sudbina njenog lika, zbog hiljada pisama i peticija koje su filmski producenti serije dobili od gledalaca. Vratila se i u tada posljednjoj epizodi Paget Brewster. 16. aprila 2011. objavljeno je da je potpisala ugovor za 7. i 8. sezonu.

## Lični život 
Od malih nogu patila je od ozbiljnog astigmatizma, mahane vida zbog koje bila proglašena pravno slijepom. U 2. razredu nosila je naočare, ali su joj one postale problem zbog njene ljubavi prema plesu. U 6. razredu počela je nositi kontaktne leće, ali joj je vid i dalje bio slab. Priznala je da joj je bilo teško voziti noću, ali zbog njene karijere to se nije moglo izbjeći. Priznala je i da je viđala "krugove oko svjetala". Izjavila je da je njen vid bio problem za nju jer imala noćni vid koji je bio "dno dna" i jedva je mogla išta vidjeti ujutro kad bi se probudila.

Cook je otkrila *Visian ICL*, sočivni implantat koji se usadi u oko i ispravlja astigmatizam. Podvrgla se postupku usađivanja i rekla je da su joj implantati promijenili život, zbog njenog "bioničkog desnog oka", jer je mogla vidjeti jasno nakon operacije. Priznala je da je, kada se probudila sljedećeg jutra i prvi put jasno vidjela suprugovo lice, briznula u plač.

U augustu 2001. Cook se udala za svog dugogodišnjeg momka Nathana Andersena, koga je upoznala na časovima filma na univerzitetu *Utah Valley*. Kasnije se preselila u Salt Lake City, kako bi bi bila s Nathanom. Trenutno žive u Los Angelesu. Njihov sin, Mekhai Allan Andersen, rođen je 13. septembra. Cook je rekla: *"On je tako dobra beba. Osjećam se tako sretna što je moj. Moj muž i ja osjećamo se veoma blagoslovljenima."* Cook i Anderson također su ponosni vlasnici i jorkširskog terijera po imenu Zara.

## Filmografija 
### Televizija 
## Reference 
## Vanjski linkovi 
* A. J. Cook na *imdb.com*
* Službena stranica A. J. Cook 
* A. J. Cook na *TVGuideu*
* Biografija A. J. Cook na *CBS''-u

Kategorija:Rođeni 1978.
Kategorija:Kanadske glumice
Kategorija:Biografije, Oshawa
Kategorija:Živi ljudi